యాని

బేబీ యాని (ఆంగ్లం: Baby Annie; 2001 మార్చి 31) తెలుగు చిత్రాలలో నటించిన భారతీయ బాలనటి. ఆమె 2011 రాజన్నలో మల్లమ్మ పాత్రకు ప్రసిద్ది చెందింది, దీనికి ఆమె నంది అవార్డును అందుకుంది. ఆమె జగపతి బాబు, ఛార్మీలతో కలిసి నటించి అనుకోకుండా ఒక రోజు (2005) చిత్రంతో అరంగేట్రం చేసింది. ఆమె స్టాలిన్ (2006), అతిది (2007), స్వాగతం (2008), ఏక్ నిరంజన్ (2009) వంటి ప్రముఖ చిత్రాలలో నటించింది.

2020లో వచ్చిన జీ5 తెలుగు వెబ్ సిరీస్ లూజర్ లో ప్రియదర్శి, కల్పిక గణేష్ లతో కలసి యాని ప్రధాన పాత్రల్లో నటించించింది

2023లో రూపొందుతున్న తెలుగు సినిమా తికమక తాండతో ఆమె యువ కథానాయికగా అరంగేట్రం చేస్తోంది.

 కెరీర్ 
హైదరాబాద్‌లో మలయాళం మాట్లాడే దంపతులకు 2001 మార్చి 31న జన్మించిన యాని 4 సంవత్సరాల వయస్సులో తన నటనా జీవితాన్ని ప్రారంభించింది.baby annie telugu actress | New Movie Posters తన కెరీర్ లో చిరంజీవి, మహేష్ బాబు, నందమూరి బాలకృష్ణ, జగపతి బాబు, గోపీచంద్, రామ్ పోతినేని, రామ్ చరణ్, ఉదయ్ కిరణ్, ఆది పినిశెట్టి వంటి తెలుగు చలనచిత్ర పరిశ్రమలోని చాలా మంది అగ్ర నటులతో స్క్రీన్‌ను పంచుకుంది. సురేష్ ప్రొడక్షన్స్‌లో దినేష్ లాల్ యాదవ్ దర్శకత్వం వహించిన శివ అనే భోజ్‌పురి చిత్రంలో కూడా ఆమె నటించింది.

 గుర్తింపు 
ఆమె మూడు నంది పురస్కారాలను గెలుచుకుంది, ఒకటి ట్రాప్ (టెలిఫిల్మ్) (2007), మరొకటి గోరింటాకు సీరియల్ (2010) కాగా మూడవది రాజన్న (2011) చలనచిత్రం. రాజన్న చిత్రానికి గాను ఆమె ఉత్తమ బాలనటిగా నంది అవార్డు-2011తో పాటు ఉత్తమ సహాయ నటిగా ఫిల్మ్‌ఫేర్ అవార్డు - తెలుగు-2011ని కూడా కైవసం చేసుకుంది.Rajanna Movie Fame Baby Annie Present Life Will Shock You! | Latest Celebrity Updates | Telugu Panda అంతేకాకుండా ఈ చిత్రంతో ఆమె ఉత్తమ బాలనటిగా సంతోషం ఫిల్మ్ అవార్డు, TSR–TV9 నేషనల్ ఫిల్మ్ అవార్డ్స్ స్పెషల్ జ్యూరీ అవార్డు – ఉత్తమ బాలనటి మొదలైన పురస్కారాలను సొంతం చేసుకుంది.

 మూలాలు 
వర్గం:2001 జననాలు
వర్గం:భారతీయ సినిమా నటీమణులు
వర్గం:భారతీయ బాల నటీమణులు
వర్గం:తెలుగు సినిమా నటీమణులు
వర్గం:నంది అవార్డు విజేతలు
వర్గం:నంది పురస్కారాలు
వర్గం:ఫిల్మ్‌ఫేర్ అవార్డ్స్ సౌత్ విజేతలు
వర్గం:సంతోషం ఫిల్మ్ అవార్డ్స్ విజేతలు